CELEX: 32018D0221(01)
Language: mt
Date: 2018-02-19 00:00:00
Title: Deċiżjoni tal-Kunsill tad-19 ta’ Frar 2018 li taħtar il-President tal-Bord tal-Appell tal-Uffiċċju Komunitarju tal-Varjetajiet tal-Pjanti

21.2.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 65/4
            
         DEĊIŻJONI TAL-KUNSILL
   tad-19 ta’ Frar 2018
   li taħtar il-President tal-Bord tal-Appell tal-Uffiċċju Komunitarju tal-Varjetajiet tal-Pjanti
   (2018/C 65/04)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (KE) Nru 2100/94 tas-27 ta’ Lulju 1994 dwar drittijiet ta’ varjetajiet ta’ pjanti fil-Komunità (1), u b’mod partikolari l-Artikolu 47(1) tiegħu,
   Billi:
   
               (1)
            
            
               Bid-Deċiżjoni tal-4 ta’ Diċembru 2012 (2) il-Kunsill ġedded il-mandat tas-Sur Paul A.C.E. VAN DER KOOIJ bħala President tal-Bord tal-Appell tal-Uffiċċju Komunitarju tal-Varjetajiet tal-Pjanti (“l-Uffiċċju”).
            
         
               (2)
            
            
               Il-mandat tas-Sur Paul A.C.E. VAN DER KOOIJ skada fit-18 ta’ Diċembru 2017.
            
         
               (3)
            
            
               Fl-14 ta’ Diċembru 2017, wara li ngħatat l-opinjoni tal-Kunsill Amministrattiv tal-Uffiċċju, il-Kummissjoni pproponiet lis-Sur Paul A.C.E. VAN DER KOOIJ, l-uniku kandidat fil-lista qasira, għall-post ta’ President tal-Bord tal-Appell tal-Uffiċċju,
            
         ADOTTA DIN ID-DEĊIŻJONI:
   Artikolu 1
   1.   Is-Sur Paul A.C.E. VAN DER KOOIJ, huwa b’dan maħtur President tal-Bord tal-Appell tal-Uffiċċju Komunitarju tal-Varjetajiet tal-Pjanti (“l-Uffiċċju”) għal perijodu ta’ ħames snin.
   2.   Il-mandat tas-Sur Paul A.C.E. VAN DER KOOIJ għandu jiddekorri mid-data li fiha huwa jassumi d-doveri tiegħu. Dik id-data għandha tiġi maqbula bejn il-President u l-Kunsill Amministrattiv tal-Uffiċċju.
   Artikolu 2
   Il-President tal-Kunsill Amministrattiv tal-Uffiċċju huwa mogħti s-setgħa li jipprovdi għall-arranġamenti kollha meħtieġa biex jiġi implimentat l-Artikolu 1.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.
   
      Magħmul fi Brussell, id-19 ta’ Frar 2018.
      
         
            Għall-Kunsill
         
         
            Il-President
         
         R. PORODZANOV
      
   
   
      (1)  ĠU L 227, 1.9.1994, p. 1.
   
      (2)  Id-Deċiżjoni tal-Kunsill tal-4 ta’ Diċembru 2012 li ġġedded il-mandat tal-President tal-Bord tal-Appell tal-Uffiċċju Komunitarju tal-Varjetajiet tal-Pjanti (ĠU C 378, 8.12.2012, p. 2).